Ajnos. Ajnos (arabcha - jins soʻzining koʻpligi – jinslar) – Sharq musiqa nazariyasida toʻrt va besh pogʻonali tovush-atorlar – tetraxord va pentaxordlar. Ajnosning bir necha turi bor. Ajnosi zulmaddatayn – ikki „modda“ (katta sekunda)ni oʻz ichiga olgan jinslar; ularga bitta kichik sekunda qoʻshib, jinslarning maʼlum turlari hosil etiladi. Ajnosi qaviya – qattiq jinslar; Ajnosi layyina – yumshoq eshitiladigan jinslar; Ajnosi muloyima – yoqimli eshitiladigan jinslar; Ajnosi mufrada – yakka jinslar, yaʼni mustaqil ishlatiladigan jinslar.